nibzard/narodne-novine-full-text-markdown huggingface dataset:
## Odluka o dopuni Odluke o načinu otvaranja transakcijskih računa

### NN 50/2011 (3.5.2011.), Odluka o dopuni Odluke o načinu otvaranja transakcijskih računa

HRVATSKA NARODNA BANKA

1128

Na temelju članka 58. stavka 4. i članka 60. stavka 3. Zakona o platnom prometu »Narodne novine« br. 133/2009.) i članka 43. stavka 2. točke 9. Zakona o Hrvatskoj narodnoj banci »Narodne novine« br. 75/2008.) guverner Hrvatske narodne banke donosi

ODLUKU

O DOPUNI ODLUKE O NAČINU OTVARANJA TRANSAKCIJSKIH RAČUNA

I.

U Odluci o načinu otvaranja transakcijskih računa (»Narodne novine«, br. 3/2011. i 35/2011.) u Prilogu 2. Popis novčanih jedinica i drugih platnih sredstava i njihovih oznaka, unosi se sljedeća dopuna:

1. Ispod entiteta »SISTEMA UNITARIO DE COMPENSACION REGIONAL DE PAGOS »SUCRE«« dodaje se novi entitet s pripadajućim oznakama:

|  |  |  |  |  |  |
| --- | --- | --- | --- | --- | --- |
| ZEMLJE ČLANICE | obračunska jedinica | ADB Unit | XUA | 965 | – |
| AFRICAN | ADB | of Account |  |  |  |
| DEVELOPMENT |  |  |  |  |  |
| BANK GROUP27 |  |  |  |  |  |

Bilješka:

27African Development Bank Group ima tri ogranka: African Development Bank (ADB) African Development Fund (ADF) i Nigeria Trust Fund (NTF).

Zajmovi/subvencije banke ADB mogu se denominirati u američkim dolarima (USD), eurima (EUR), jenima (JPY) i funtama sterlinga (GBP). Zajmovi/subvencije fondova ADF i NTF uvijek se denominiraju u obračunskim jedinicama ADB. U svrhu izvještavanja svi zajmovi/subvencije banke ADB i fondova ADF i NTF izražavaju su u obračunskim jedinicama ADB.

Obračunska jedinica ADB ima protuvrijednost jednog posebnog prava vučenja Međunarodnoga monetarnog fonda (MMF), odnosno svake druge jedinice koju MMF odredi za tu svrhu.

II.

Ova Odluka stupa na snagu danom objave u »Narodnim novinama«.

O. br.: 97-020/04-11/ŽR

Zagreb, 20. travnja 2011.

Guverner
Hrvatske narodne banke
dr. sc. Željko Rohatinski, v. r.

Odluka, NN 50/2011-1128
## Pravilnik o izmjeni i dopuni Pravilnika o minimalnim uvjetima za zaštitu kokoši nesilica

### NN 51/2011 (4.5.2011.), Pravilnik o izmjeni i dopuni Pravilnika o minimalnim uvjetima za zaštitu kokoši nesilica

MINISTARSTVO POLJOPRIVREDE, RIBARSTVA I RURALNOG RAZVOJA

1131

Na temelju članka 37. stavka 4. Zakona o zaštiti životinja (»Narodne novine«, broj 135/06), ministar poljoprivrede, ribarstva i ruralnog razvoja, donosi

PRAVILNIK

O IZMJENI I DOPUNI PRAVILNIKA O MINIMALNIM UVJETIMA ZA ZAŠTITU KOKOŠI NESILICA

Članak 1.

U Pravilniku o minimalnim uvjetima za zaštitu kokoši nesilica (»Narodne novine«, broj 77/10 i 99/10) u članku 11. stavak 2. se mijenja i glasi:

»(2) Uzgoj kokoši nesilica u kavezima koji ne udovoljavaju odredbama članka 6. ovoga Pravilnika dopušten je do dana pristupanja Republike Hrvatske Europskoj uniji, a najdulje 12 mjeseci nakon pristupanja Republike Hrvatske Europskoj uniji u svrhu završetka proizvodnog ciklusa.«

Članak 2.

U članku 11. iza stavka 2. dodaje se stavak 3. koji glasi:

»(3) Od dana stupanja na snagu ovoga Pravilnika kavezi iz članka 5. ovoga Pravilnika više se ne smiju proizvoditi niti prvi puta stavljati u upotrebu.«

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/11-01/55

Urbroj: 525-06-1-0529/11-5

Zagreb, 21. travnja 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Pravilnik, NN 51/2011-1131
## Rješenje kojim se nalaže Zagrebačkoj burzi d.d., Zagreb, da bez odgode privremeno obustavi trgovanje dionicama društva INA-industrija nafte d.d., Zagreb, burzovne oznake INA-R-A

### NN 51/2011 (4.5.2011.), Rješenje kojim se nalaže Zagrebačkoj burzi d.d., Zagreb, da bez odgode privremeno obustavi trgovanje dionicama društva INA-industrija nafte d.d., Zagreb, burzovne oznake INA-R-A

HRVATSKA AGENCIJA ZA NADZOR FINANCIJSKIH USLUGA

1135

Na temelju odredbi članka 15. stavka 1. točke 3. i članka 8. stavka 1. i 4. Zakona o Hrvatskoj agenciji za nadzor financijskih usluga (»Narodne novine« br. 140/05), članka 341. stavak 4. Zakona o tržištu kapitala (»Narodne novine« br. 88/08, 146/08, 74/09, dalje: Zakon), kao i članka 48. i 49. Zakona o općem upravnom postupku (»Narodne novine« br. 47/09), u predmetu nadzora nad trgovanjem dionicama društva INA-industrija nafte d.d., Zagreb, Avenija V. Holjevca 10, Uprava Hrvatske agencije za nadzor financijskih usluga na sjednici održanoj 28. travnja 2011. godine donijela je

RJEŠENJE

I. Nalaže se Zagrebačkoj burzi d.d., Zagreb, Ivana Lučića 2a, da bez odgode privremeno obustavi trgovanje dionicama društva INA-industrija nafte d.d., Zagreb, Avenija V. Holjevca 10, burzovne oznake INA-R-A.

II. Mjera iz točke I. izreke ovog Rješenja traje do kraja trgovinskog 6. svibnja 2011. godine.

III. Izreka ovog rješenja objavit će se u »Narodnim novinama«.

Klasa: UP/I-451-04/11-27/5

Urbroj: 326-321-11-2

Zagreb, 28. travnja 2011.

Zamjenik predsjednika Uprave
Željko Kopčić, v. r.

Rješenje, NN 51/2011-1135
## Rješenje kojim se Sandri Perković daje suglasnost za obavljanje funkcije člana Uprave investicijskog društva Complete line d.o.o. Sisak

### NN 51/2011 (4.5.2011.), Rješenje kojim se Sandri Perković daje suglasnost za obavljanje funkcije člana Uprave investicijskog društva Complete line d.o.o. Sisak

HRVATSKA AGENCIJA ZA NADZOR FINANCIJSKIH USLUGA

1136

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) te članka 22. stavak 1. Zakona o tržištu kapitala (»Narodne novine« broj 88/08, 146/08 i 74/09), Uprava Hrvatske agencije za nadzor financijskih usluga, odlučujući o zahtjevu Miljenka Stuhnea iz Siska, M. Celjaka 17, jedinog osnivača investicijskog društva Complete line d.o.o. sa sjedištem u Sisku, S. i A. Radića 33, za izdavanje suglasnosti za obavljanje funkcije člana Uprave investicijskog društva Complete line d.o.o. na sjednici održanoj 28. travnja 2011. godine, donijela je

RJEŠENJE

1. Sandri Perković iz Siska, A. Cesarca 87, rođenoj 9. veljače 1980. godine, daje se suglasnost za obavljanje funkcije člana Uprave investicijskog društva Complete line d.o.o. Sisak, S. i A. Radića 33.

2. Izreka ovog rješenja objavit će se u »Narodnim novinama«.

Klasa: UP/I-451-04/11-02/03

Urbroj: 326-111-11-4

Zagreb, 28. travnja 2011.

Zamjenik predsjednika Uprave
Željko Kopčić, v. r.

Rješenje, NN 51/2011-1136
## Rješenje kojim se društvu Tobacco d.o.o., Vinkovci, izdaje odobrenje za obavljanje poslova vezanog zastupnika investicijskog društva Hita-vrijednosnice d.d., Zagreb

### NN 51/2011 (4.5.2011.), Rješenje kojim se društvu Tobacco d.o.o., Vinkovci, izdaje odobrenje za obavljanje poslova vezanog zastupnika investicijskog društva Hita-vrijednosnice d.d., Zagreb

HRVATSKA AGENCIJA ZA NADZOR FINANCIJSKIH USLUGA

1139

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), te članka 97. stavak 1. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, povodom zahtjeva društva Tobacco d.o.o., sa sjedištem u Vinkovcima, Kralja Zvonimira 54, za izdavanje odobrenja za obavljanje poslova vezanog zastupnika, na sjednici održanoj 28. travnja 2011. godine donijela je

RJEŠENJE

1. Društvu Tobacco d.o.o., sa sjedištem u Vinkovcima, Kralja Zvonimira 54, izdaje se odobrenje za obavljanje poslova vezanog zastupnika iz članka 93. stavak 1. točke 1.-4. Zakona o tržištu kapitala i to:

• promotivne aktivnosti vezane za usluge investicijskog društva,

• ponudu usluga investicijskog društva,

• primanje i prijenos naloga od klijenata i potencijalnih klijenata,

• plasman financijskih instrumenata.

2. Ovo rješenje upisuje se u Registar vezanih zastupnika, koji vodi Hrvatska agencija za nadzor financijskih usluga, pod rednim brojem sedam (7).

3. Izreka ovog rješenja objavit će se u »Narodnim novinama«.

Klasa: UP/I-451-04/11-42/04

Urbroj: 326-111-11-4

Zagreb, 28. travnja 2011.

Zamjenik predsjednika Uprave
Željko Kopčić, v. r.

Rješenje, NN 51/2011-1139
## Rješenje kojim se Investicijskom društvu Erste vrijednosni papiri d.o.o., Zagreb, odobrava pripajanje kreditnoj instituciji Erste&Steiermärkische Bank d.d., Rijeka

### NN 51/2011 (4.5.2011.), Rješenje kojim se Investicijskom društvu Erste vrijednosni papiri d.o.o., Zagreb, odobrava pripajanje kreditnoj instituciji Erste&Steiermärkische Bank d.d., Rijeka

HRVATSKA AGENCIJA ZA NADZOR FINANCIJSKIH USLUGA

1140

Na temelju odredbi članka 15. stavak 1. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), te članka 20. stavak 1. Zakona o tržištu kapitala (»Narodne novine« br. 88/08, 146/08 i 74/09), Uprava Hrvatske agencije za nadzor financijskih usluga, povodom zahtjeva investicijskog društva Erste vrijednosni papiri d.o.o. Zagreb, Ivana Lučića 2, u predmetu izdavanja odobrenja pripajanja kreditnoj instituciji Erste§Steiermarkische Bank d.d. sa sjedištem u Rijeci, Jadranski trg 3a, na sjednici održanoj 28. travnja 2011. godine, donijela je

RJEŠENJE

1. Investicijskom društvu Erste vrijednosni papiri d.o.o sa sjedištem u Zagrebu, Ivana Lučića 2, odobrava se pripajanje kreditnoj instituciji Erste&Steiermärkische Bank d.d. sa sjedištem u Rijeci, Jadranski trg 3a.

2. Izreka ovog rješenja objavit će se u »Narodnim novinama«.

Klasa: UP/I-451-04/11-02/08

Urbroj: 326-111-11-2

Zagreb, 28. travnja 2011.

Zamjenik predsjednika Uprave
Željko Kopčić, v. r.

Rješenje, NN 51/2011-1140
## Rješenje kojim se društvu Inter Partes d.o.o., Pula, izdaje dozvola za obavljanje poslova posredovanja u osiguranju i reosiguranju

### NN 51/2011 (4.5.2011.), Rješenje kojim se društvu Inter Partes d.o.o., Pula, izdaje dozvola za obavljanje poslova posredovanja u osiguranju i reosiguranju

HRVATSKA AGENCIJA ZA NADZOR FINANCIJSKIH USLUGA

1141

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Barbare Kešmer iz Pule, Tratiijeva 28, i Ljupka Kontešića iz Pule, Divkovićeva 2, osnivača društva Inter Partes d.o.o. Pula, Facchinettijeva 41, za izdavanje dozvole za obavljanje poslova posredovanja u osiguranju i reosiguranju društvu Inter Partes d.o.o. Pula, Facchinettijeva 41, na sjednici održanoj 28. travnja 2011. godine donijela je

RJEŠENJE

I. Društvu Inter Partes d.o.o. Pula, Facchinettijeva 41, izdaje se dozvola za obavljanje poslova posredovanja u osiguranju i reosiguranju.

II. Društvo Inter Partes d.o.o. Pula, Facchinettijeva 41 dužno je u roku od tri dana od dana upisa u sudski registar dostaviti Hrvatskoj agenciji za nadzor financijskih usluga izvadak iz sudskog registra.

III. Izreka ovog rješenja objavit će se u »Narodnim novinama«.

Klasa: UP/I-453-02/11-37/26

Urbroj: 326-112-11-3

Zagreb, 28. travnja 2011.

Zamjenik predsjednika Uprave
Željko Kopčić, v. r.

Rješenje, NN 51/2011-1141
## Rješenje kojim se društvu Vitas-Investa d.o.o. za posredovanje u osiguranju i reosiguranju, Pula, izdaje dozvola za obavljanje poslova posredovanja u osiguranju i reosiguranju

### NN 51/2011 (4.5.2011.), Rješenje kojim se društvu Vitas-Investa d.o.o. za posredovanje u osiguranju i reosiguranju, Pula, izdaje dozvola za obavljanje poslova posredovanja u osiguranju i reosiguranju

HRVATSKA AGENCIJA ZA NADZOR FINANCIJSKIH USLUGA

1142

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Senada Pršića iz Pule, Puntižela 55 A, za izdavanje dozvole za obavljanje poslova posredovanja u osiguranju i reosiguranju društvu Vitas-Investa d.o.o. za posredovanje u osiguranju i reosiguranju, Pula, Mletačka 12, na sjednici održanoj 28. travnja 2011. godine donijela je

RJEŠENJE

I. Društvu Vitas-Investa d.o.o. za posredovanje u osiguranju i reosiguranju, Pula, Mletačka 12, izdaje se dozvola za obavljanje poslova posredovanja u osiguranju i reosiguranju.

II. Društvo Vitas-Investa d.o.o. za posredovanje u osiguranju i reosiguranju, Pula, Mletačka 12, dužno je u roku od tri dana od dana upisa u sudski registar dostaviti Hrvatskoj agenciji za nadzor financijskih usluga izvadak iz sudskog registra.

III. Izreka ovog rješenja objavit će se u »Narodnim novinama«.

Klasa: UP/I-453-02/11-37/22

Urbroj: 326-112-11-4

Zagreb, 28. travnja 2011.

Zamjenik predsjednika Uprave
Željko Kopčić, v. r.

Rješenje, NN 51/2011-1142
## Rješenje kojim se utvrđuje da je prestala važiti dozvola za obavljanje poslova zastupanja u osiguranju društvu Vitas-Investa d.o.o. za zastupanje u osiguranju Pula

### NN 51/2011 (4.5.2011.), Rješenje kojim se utvrđuje da je prestala važiti dozvola za obavljanje poslova zastupanja u osiguranju društvu Vitas-Investa d.o.o. za zastupanje u osiguranju Pula

HRVATSKA AGENCIJA ZA NADZOR FINANCIJSKIH USLUGA

1143

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05) i članka 12. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, na temelju zahtjeva Senada Pršića iz Pule, Puntižela 55 A, jedinog člana društva Vitas-Investa d.o.o. za zastupanje u osiguranju, Pula, Mletačka 12, na sjednici održanoj 28. travnja 2011. donijela je

RJEŠENJE

I. Utvrđuje se da je prestala važiti dozvola za obavljanje poslova zastupanja u osiguranju izdana rješenjem Hrvatske agencije za nadzor financijskih usluga klasa: UP/I-453-06/06-03/228 urbroj: 326-112-06-2 dana 14. prosinca 2006. društvu Vitas-Investa d.o.o. za zastupanje u osiguranju Pula, Mletačka 12.

II. Izreka ovog rješenja objavit će se u »Narodnim novinama«.

Klasa: UP/I-453-02/11-37/27

Urbroj: 326-112-11-1

Zagreb, 28. travnja 2011.

Zamjenik predsjednika Uprave
Željko Kopčić, v. r.

Rješenje, NN 51/2011-1143
## Rješenje kojim se Vladimiru Bošnjaku daje odobrenje za imenovanje članom Uprave društva Hypo-Leasing Kroatien d.o.o., Zagreb

### NN 51/2011 (4.5.2011.), Rješenje kojim se Vladimiru Bošnjaku daje odobrenje za imenovanje članom Uprave društva Hypo-Leasing Kroatien d.o.o., Zagreb

HRVATSKA AGENCIJA ZA NADZOR FINANCIJSKIH USLUGA

1145

Na temelju odredbi članka 8. stavka 1. i članka 19. Zakona o Hrvatskoj agenciji za nadzor financijskih usluga (»Narodne novine« br: 140/05), te odredbe članka 21. stavka 6. Zakona o leasingu (»Narodne novine« br. 135/06), odlučujući povodom zahtjeva Nadzornog odbora društva Hypo-Leasing Kroatien d.o.o., Zagreb, Koranska 16, MBS: 080148732, OIB: 87064273078, za izdavanje odobrenja za imenovanje člana Uprave, Uprava Hrvatske agencije za nadzor financijskih usluga na sjednici održanoj 28. travnja 2011., donijela je

RJEŠENJE

I. Vladimiru Bošnjaku, rođenom 15. studenog 1973. u Osijeku, s prebivalištem u Osijeku, Dragutina Neumana 8, daje se odobrenje za imenovanje članom Uprave društva Hypo-Leasing Kroatien d.o.o., Zagreb, Koranska 16, MBS: 080148732, OIB: 87064273078 za mandat u trajanju od 3 godine.

II. Izreka ovog Rješenja objavit će se u »Narodnim novinama«.

Klasa: UP/I-451-01/11-02/03

Urbroj: 326-114-11-8

Zagreb, 28. travnja 2011.

Zamjenik predsjednika Uprave
Željko Kopčić, v. r.

Rješenje, NN 51/2011-1145
## Rješenje kojim se Mirti Ceranac Poljak daje odobrenje za imenovanje članom Uprave društva Hypo-Leasing Kroatien d.o.o., Zagreb

### NN 51/2011 (4.5.2011.), Rješenje kojim se Mirti Ceranac Poljak daje odobrenje za imenovanje članom Uprave društva Hypo-Leasing Kroatien d.o.o., Zagreb

HRVATSKA AGENCIJA ZA NADZOR FINANCIJSKIH USLUGA

1146

Na temelju odredbi članka 8. stavka 1. i članka 19. Zakona o Hrvatskoj agenciji za nadzor financijskih usluga (»Narodne novine« br: 140/05), te odredbe članka 21. stavka 6. Zakona o leasingu (»Narodne novine« br. 135/06), odlučujući povodom zahtjeva Nadzornog odbora društva Hypo-Leasing Kroatien d.o.o., Zagreb, Koranska 16, MBS: 080148732, OIB: 87064273078, za izdavanje odobrenja za imenovanje člana Uprave, Uprava Hrvatske agencije za nadzor financijskih usluga na sjednici održanoj 28. travnja 2011., donijela je

RJEŠENJE

I. Mirti Ceranac Poljak, rođenoj 7. ožujka 1967. u Slavonskom Brodu, s prebivalištem u Zagrebu, Dobri dol 42, daje se odobrenje za imenovanje članom Uprave društva Hypo-Leasing Kroatien d.o.o., Zagreb, Koranska 16, MBS: 080148732, OIB: 87064273078 za mandat u trajanju od 3 godine.

II. Izreka ovog Rješenja objavit će se u »Narodnim novinama«.

Klasa: UP/I-451-01/11-02/02

Urbroj: 326-114-11-10

Zagreb, 28. travnja 2011.

Zamjenik predsjednika Uprave
Željko Kopčić, v. r.

Rješenje, NN 51/2011-1146
## Rješenje o imenovanju državnog tajnika u Ministarstvu gospodarstva, rada i poduzetništva

### NN 52/2011 (6.5.2011.), Rješenje o imenovanju državnog tajnika u Ministarstvu gospodarstva, rada i poduzetništva

VLADA REPUBLIKE HRVATSKE

1149

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i članka 40. stavka 1. Zakona o sustavu državne uprave (»Narodne novine«, br. 75/93, 92/96, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007). Vlada Republike Hrvatske je na sjednici održanoj 14. travnja 2011. godine donijela

RJEŠENJE

O IMENOVANJU DRŽAVNOG TAJNIKA U MINISTARSTVU GOSPODARSTVA, RADA I PODUZETNIŠTVA

Imenuje se JOZO SARAČ državnim tajnikom u Ministarstvu gospodarstva, rada i poduzetništva.

Klasa: 080-02/11-01/87

Urbroj: 50304/2-11-01

Zagreb, 14. travnja 2011.

Predsjednica
Jadranka Kosor, dipl. iur., v. r.

Rješenje, NN 52/2011-1149
## Rješenje o imenovanju državnog tajnika u Ministarstvu poljoprivrede, ribarstva i ruralnog razvoja

### NN 52/2011 (6.5.2011.), Rješenje o imenovanju državnog tajnika u Ministarstvu poljoprivrede, ribarstva i ruralnog razvoja

VLADA REPUBLIKE HRVATSKE

1150

Na temelju članka 30. stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i članka 40. stavka 1. Zakona o sustavu državne uprave (»Narodne novine«, br. 75/93, 92/96, 48/99, 15/2000, 127/2000, 59/2001, 190/2003 – pročišćeni tekst, 199/2003 i 79/2007), Vlada Republike Hrvatske je na sjednici održanoj 14. travnja 2011. godine donijela

RJEŠENJE

O IMENOVANJU DRŽAVNOG TAJNIKA U MINISTARSTVU POLJOPRIVREDE, RIBARSTVA I RURALNOG RAZVOJA

Imenuje se VEDRAN DUVNJAK državnim tajnikom u Ministarstvu poljoprivrede, ribarstva i ruralnog razvoja.

Klasa: 080-02/11-01/86

Urbroj: 50304/2-11-01

Zagreb, 14. travnja 2011.

Predsjednica
Jadranka Kosor, dipl. iur., v. r.

Rješenje, NN 52/2011-1150
## Rješenje o imenovanju zamjenika ravnateljice Agencije za upravljanje državnom imovinom

### NN 52/2011 (6.5.2011.), Rješenje o imenovanju zamjenika ravnateljice Agencije za upravljanje državnom imovinom

VLADA REPUBLIKE HRVATSKE

1151

Na temelju članka 30, stavka 4. Zakona o Vladi Republike Hrvatske (»Narodne novine«, br. 101/98, 15/2000, 117/2001, 199/2003, 30/2004, 77/2009 i 145/2010) i članka 25. stavka 1. Zakona o upravljanju državnom imovinom (»Narodne novine«, broj 145/2010), Vlada Republike Hrvatske je na sjednici održanoj 14. travnja 2011. godine donijela

RJEŠENJE

O IMENOVANJU ZAMJENIKA RAVNATELJICE AGENCIJE ZA UPRAVLJANJE DRŽAVNOM IMOVINOM

Imenuje se TOMISLAV BOBAN zamjenikom ravnateljice Agencije za upravljanje državnom imovinom.

Klasa: 080-02/11-01/85

Urbroj: 50304/2-11-01

Zagreb, 14. travnja 2011.

Predsjednica
Jadranka Kosor, dipl. iur., v. r.

Rješenje, NN 52/2011-1151
## Pravilnik o izmjenama Pravilnika o obavljanju gospodarskog ribolova na moru

### NN 52/2011 (6.5.2011.), Pravilnik o izmjenama Pravilnika o obavljanju gospodarskog ribolova na moru

MINISTARSTVO POLJOPRIVREDE, RIBARSTVA I RURALNOG RAZVOJA

1154

Na temelju članka 14. stavka 1. točke 1. i 6., stavka 2. točke 1. i 2. i stavka 3. Zakona o morskom ribarstvu (»Narodne novine«, broj 56/10 i 127/10) ministar poljoprivrede, ribarstva i ruralnog razvoja donosi

PRAVILNIK

O IZMJENAMA PRAVILNIKA O OBAVLJANJU GOSPODARSKOG RIBOLOVA NA MORU

Članak 1.

U Pravilniku o obavljanju gospodarskog ribolova na moru (»Narodne novine«, broj 63/10, 141/10 i 148/10) u članku 19. točka 6. briše se.

Članak 2.

(1) U članku 22. stavku 1. točki 5. na kraju rečenice dodaje se tekst koji glasi:

»u ribolovnoj zoni A, unutarnjem ribolovnom moru i u dijelovima teritorijalnog mora unutar akvatorija od jedne (1) morske milje od obale otoka i kopna.«

(2) U stavku 2. iza riječi »stajačica« dodaju se riječi: »veličine oka središnjeg mrežnog tega manjeg od 120 milimetra i veličine oka popona manjeg od 350 milimetara.«

Članak 3.

U članak 23. u stavku 2. riječ: »akvatoriju« zamjenjuje se riječima: »dijelovima ribolovne zone C« i riječ »Galijola« zamjenjuje se s riječju »Galijula«.

Članak 4.

Ovaj pravilnik stupa na snagu danom objave u »Narodnim novinama«.

Klasa: 011-02/11-01/66

Urbroj: 525-08-1-0323/11-1

Zagreb, 28. travnja 2011.

Predsjednik Vlade
Republike Hrvatske i ministar poljoprivrede, ribarstva i ruralnog razvoja
Petar Čobanković, v. r.

Pravilnik, NN 52/2011-1154
## Pravilnik o izmjeni i dopuni Pravilnika o načinu propisivanja i izdavanja lijekova na recept

### NN 52/2011 (6.5.2011.), Pravilnik o izmjeni i dopuni Pravilnika o načinu propisivanja i izdavanja lijekova na recept

HRVATSKI ZAVOD ZA ZDRAVSTVENO OSIGURANJE

1155

Na osnovi članka 17. stavak 8. Zakona o obveznom zdravstvenom osiguranju (»Narodne novine« broj 150/08., 94/09., 158/09., 71/10., 139/10. i 49/11.) i članka 26. točke 1. Statuta Hrvatskog zavoda za zdravstveno osiguranje (»Narodne novine« broj 18/09., 33/10. i 8/11.), Upravno vijeće Hrvatskog zavoda za zdravstveno osiguranje na 21. sjednici održanoj 4. svibnja 2011. godine donijelo je

PRAVILNIK

O IZMJENI I DOPUNI PRAVILNIKA O NAČINU PROPISIVANJU I IZDAVANJA LIJEKOVA NA RECEPT

Članak 1.

U Pravilniku o načinu propisivanja i izdavanja lijekova na recept (»Narodne novine« broj17/09., 46//09., 4/10., 13/10., 110/10., 131/10., 1/11. i 16/11.) u članku 3. stavku 3. riječi: »hitne medicinske pomoći« zamjenjuju se riječima: »hitne medicine«.

Iza stavka 4. dodaje se novi stavak 5. koji glasi:

»Iznimno od stavka 1. ovog članka cjepiva za provođenje Programa obveznog cijepljenja mogu na tiskanicama recepta propisivati doktori ugovoreni u djelatnosti higijensko-epidemiološke zdravstvene zaštite i to u skladu s posebnom Odlukom Upravnog vijeća Hrvatskog zavoda za zdravstveno osiguranje kojom se utvrđuje vrsta cjepiva i vremensko razdoblje u kojem doktori mogu utvrđena cjepiva propisivati.«

Članak 2.

Ovaj Pravilnik stupa na snagu danom objave u »Narodnim novinama«.

Klasa: 025-04/11-01/69
Urbroj: 338-01-01-11-1
Zagreb, 4. svibnja 2011.

Predsjednik
Upravnog vijeća Hrvatskog zavoda za zdravstveno osiguranje
mr. Dražen Jurković, dr. med., v. r.

Pravilnik, NN 52/2011-1155
## Ispravak Odluka o minimalnim financijskim standardima za decentralizirano financiranje redovite djelatnosti javnih vatrogasnih postrojbi u 2011. godini ("Narodne novine", broj 29/11)

### NN 52/2011 (6.5.2011.), Ispravak Odluka o minimalnim financijskim standardima za decentralizirano financiranje redovite djelatnosti javnih vatrogasnih postrojbi u 2011. godini ("Narodne novine", broj 29/11)

VLADA REPUBLIKE HRVATSKE

1157

Nakon uspoređivanja s izvornim tekstom odluke o minimalnim financijskim standardima za decentralizirano financiranje redovite djelatnosti javnih vatrogasnih postrojbi u 2011. godini, koja je objavljena u »Narodnim novinama« broj 29/2011., od 9. ožujka 2011. godine, utvrđena je pogreška u objavljenom tekstu, te se daje

ISPRAVAK

ODLUKE O MINIMALNIM FINANCIJSKIM STANDARDIMA ZA DECENTRALIZIRANO FINANCIRANJE REDOVITE DJELATNOSTI JAVNIH VATROGASNIH POSTROJBI U 2011. GODINI

U Odluci o minimalnim financijskim standardima za decentralizirano financiranje redovite djelatnosti javnih vatrogasnih postrojbi u 2011. godini (»Narodne novine« broj 29/2011), u Prilogu teksta nedostaju obrasci JVP-DEC-IZVJEŠĆE (obrazac 19 i JVP-FINANCIRANJE IZVAN MINIMALNOG STANDARDA (Obrazac 2), koji čine sastavni dio ove odluke, sa sljedećim tabličnim sadržajem:

![](dodatni/415041.jpg)

![](dodatni/415042.jpg)

Klasa: 214-0'1/11-01/01

Urbroj: 5030106-11-5

Zagreb, 5. svibnja 2011.

Tajnica
Jagoda Premužić, v. r.

Ostalo, NN 52/2011-1157
## Odluka o odlikovanju Filipa Dragovića Redom kneza Branimira s ogrlicom

### NN 53/2011 (11.5.2011.), Odluka o odlikovanju Filipa Dragovića Redom kneza Branimira s ogrlicom

PREDSJEDNIK REPUBLIKE HRVATSKE

1158

Na temelju članka 98. Ustava Republike Hrvatske i članka 2., 3. i 11. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuje

REDOM KNEZA BRANIMIRA S OGRLICOM

FILIP (Brato) DRAGOVIĆ

za osobite zasluge stečene promicanjem međunarodnog položaja i ugleda Republike Hrvatske.

Klasa: 060-03/11-06/01

Urbroj: 71-03/3-11-02

Zagreb, 7. ožujka 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 53/2011-1158
## Odluka o odlikovanju Željka Samardžije Redom bana Jelačića

### NN 53/2011 (11.5.2011.), Odluka o odlikovanju Željka Samardžije Redom bana Jelačića

PREDSJEDNIK REPUBLIKE HRVATSKE

1159

Na temelju članka 98. Ustava Republike Hrvatske i članka 2., 3. i 14. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuje

REDOM BANA JELAČIĆA

ŽELJKO (Ivan) SAMARDŽIJA

za iznimno uspješno zapovijedanje postrojbama Oružanih snaga Republike Hrvatske.

Klasa: 060-03/11-09/01

Urbroj: 71-03/3-11-02

Zagreb, 7. ožujka 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 53/2011-1159
## Odluka o odlikovanju Ivice Babića Redom hrvatskog trolista

### NN 53/2011 (11.5.2011.), Odluka o odlikovanju Ivice Babića Redom hrvatskog trolista

PREDSJEDNIK REPUBLIKE HRVATSKE

1160

Na temelju članka 98. Ustava Republike Hrvatske i članka 2., 3. i 20. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuje

REDOM HRVATSKOG TROLISTA

IVICA (Ivo) BABIĆ

za osobite zasluge za Republiku Hrvatsku.

Klasa: 060-03/11-15/02

Urbroj: 71-03/3-11-02

Zagreb, 7. ožujka 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 53/2011-1160
## Odluka o odlikovanju Spomenicom domovinske zahvalnosti

### NN 53/2011 (11.5.2011.), Odluka o odlikovanju Spomenicom domovinske zahvalnosti

PREDSJEDNIK REPUBLIKE HRVATSKE

1161

Na temelju članka 98. Ustava Republike Hrvatske i članka 2., 3. i 23. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuju

SPOMENICOM DOMOVINSKE ZAHVALNOSTI

za časnu i uzornu službu

1. IVAN (Đuro) ARAMBAJSA

2. MARIJAN (Stjepan) BURIĆ

3. DRAŽEN (Dragutin) BUTURAJAC

4. ROBERT (Viktor) GERGUREC

5. ZDENKO (Zvonimir) JUMIĆ

6. ROBERT (Ivan) KRALJ

7. STIPICA (Mirko) KUNA

8. SINIŠA (Alojz) KEBET

9. DUBRAVKO (Rok) MATEŠIĆ

10. NIKŠA (Stijepan) MATUŠKO

11. KRUNO (Stjepan) MIHALINČIĆ

12. STJEPAN (Stjepan) MILKOVIĆ

13. TOMISLAV (Nikola) MILKOVIĆ

14. MATIJA (Vinko) NIKOLIĆ

15. ANKA (Matija Kata) PETROVIĆ

16. JOŠKO (Boris) ROGIĆ

17. IVAN (Drago) SOLDO.

Klasa: 060-03/11-18/01

Urbroj: 71-03/3-11-02

Zagreb, 7. ožujka 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 53/2011-1161
## Odluka o odlikovanju pukovnika Ratimira Benčića Spomenicom domovinske zahvalnosti

### NN 53/2011 (11.5.2011.), Odluka o odlikovanju pukovnika Ratimira Benčića Spomenicom domovinske zahvalnosti

PREDSJEDNIK REPUBLIKE HRVATSKE

1162

Na temelju članka 98. Ustava Republike Hrvatske i članka 2., 3. i 23. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog Državnog povjereništva za odlikovanja i priznanja, donosim

ODLUKU

kojom se odlikuje

SPOMENICOM DOMOVINSKE ZAHVALNOSTI

pukovnik RATIMIR (Krešimir) BENČIĆ

za časnu i uzornu službu.

Klasa: 060-03/11-18/02

Urbroj: 71-03/3-11-02

Zagreb, 7. ožujka 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 53/2011-1162
## Odluka o ispravku Odluke o dodjeli odlikovanja, klasa: 060-03/11-16/01, urbroj: 71-03/3-11-02 od 11. ožujka 2011.

### NN 53/2011 (11.5.2011.), Odluka o ispravku Odluke o dodjeli odlikovanja, klasa: 060-03/11-16/01, urbroj: 71-03/3-11-02 od 11. ožujka 2011.

PREDSJEDNIK REPUBLIKE HRVATSKE

1163

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst), i članka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), a na prijedlog ministra obrane, donosim

ODLUKU

O ISPRAVKU ODLUKE O DODJELI ODLIKOVANJA

I.

Ispravlja se Odluka o dodjeli odlikovanja Red hrvatskog pletera (Broj: 01-012-96-170/1 od 24. prosinca 1996.) na način da

– umjesto

»122. IVAN (Jozin) TURALIJA, bojnik, 0903961192067, Zapovjedništvo zbornog područja Tomislavgrad«

piše

»122. IVO (Jozin) TURALIJA, bojnik, 0903961192667, Zapovjedništvo zbornog područja Tomislavgrad«,

– umjesto

»763. MARIO (Barišin) PRSKALO, stožerni vodnik, 0801969150037, 2. Gmtbr – Mostar« piše

»763. MARJO (Barišin) PRSKALO, stožerni vodnik 0801969150037, 2. Gmtbr – Mostar« te

– umjesto

»870. BORO (Mirkov) BRNIĆ, 2510968302812, Zapovjedništvo zbornog područja Tomislavgrad« piše

»870. BORO (Mirkov) BRNIĆ, 0105967140003, Zapovjedništvo zbornog područja Tomislavgrad«.

U ostalom dijelu Odluka ostaje neizmijenjena.

II.

Ova Odluka stupa na snagu danom donošenja.

Klasa: 060-03/11-16/01

Urbroj: 71-03/3-11-02

Zagreb, 11. ožujka 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 53/2011-1163
## Odluka o ispravku Odluke o dodjeli odlikovanja, klasa: 060-03/11-15/03, urbroj: 71-03/3-11-02 od 11. ožujka 2011.

### NN 53/2011 (11.5.2011.), Odluka o ispravku Odluke o dodjeli odlikovanja, klasa: 060-03/11-15/03, urbroj: 71-03/3-11-02 od 11. ožujka 2011.

PREDSJEDNIK REPUBLIKE HRVATSKE

1164

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog ministra obrane, donosim

ODLUKU

O ISPRAVKU ODLUKE O DODJELI ODLIKOVANJA

I.

Ispravlja se Odluka o dodjeli odlikovanja Red hrvatskog trolista (Broj: 01-012-96-77/1 od 23. svibnja 1996.), na način da

umjesto

»114. IVAN (Jozin) TURALIJA, bojnik, 0903961192067, MO HRHB«

piše

»114. IVO (Jozin) TURALIJA, bojnik, 0903961192667, MO HRHB«.

U ostalom dijelu Odluka ostaje neizmijenjena.

II.

Ova Odluka stupa na snagu danom donošenja.

Klasa: 060-03/11-15/03

Urbroj: 71-03/3-11-02

Zagreb, 11. ožujka 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 53/2011-1164
## Odluka o ispravku Odluke o dodjeli odlikovanja, klasa: 060-03/11-15/04, urbroj: 71-03/3-11-02 od 30. ožujka 2011.

### NN 53/2011 (11.5.2011.), Odluka o ispravku Odluke o dodjeli odlikovanja, klasa: 060-03/11-15/04, urbroj: 71-03/3-11-02 od 30. ožujka 2011.

PREDSJEDNIK REPUBLIKE HRVATSKE

1165

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst), i članka 2., 3. i 20. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06), a na prijedlog ministra obrane, donosim

ODLUKU

O ISPRAVKU ODLUKE O DODJELI ODLIKOVANJA

I.

Ispravlja se Odluka o dodjeli odlikovanja Red hrvatskog trolista (Broj: 01-012-96-169/1 od 24. prosinca 1996.), na način da

umjesto

»592. TOMISLAV (Matin) VUKADIN, zastavnik, 0105967140003, Zapovjedništvo Zbornog područja Tomislavgrad«

piše

»592. TOMISLAV (Matin) VUKADIN, zastavnik, 0607956140023, Zapovjedništvo Zbornog područja Tomislavgrad«

U ostalom dijelu Odluka ostaje neizmijenjena.

II.

Ova Odluka stupa na snagu danom donošenja.

Klasa: 060-03/11-15/04

Urbroj: 71-03/3-11-02

Zagreb, 30. ožujka 2011.

Predsjednik
Republike Hrvatske
prof. dr. sc. Ivo Josipović, v. r.

Odluka, NN 53/2011-1165
## Pravilnik o izmjenama Pravilnika o visini godišnje nak­nade za uporabu javnih cesta što se plaća pri registraciji motornih i priključnih vozila

### NN 53/2011 (11.5.2011.), Pravilnik o izmjenama Pravilnika o visini godišnje nak­nade za uporabu javnih cesta što se plaća pri registraciji motornih i priključnih vozila

MINISTARSTVO MORA, PROMETA  I INFRASTRUKTURE

1167

Na temelju članka 63. stavka 1. Zakona o javnim cestama (»Narodne novine«, broj 180/04., 82/06., 138/06., 146/08., 152/08., 38/09., 124/09., 153/09. i 73/10.), ministar mora, prometa i infrastrukture donosi

PRAVILNIK

O IZMJENAMA PRAVILNIKA O VISINI GODIŠNJE NAKNADE ZA UPORABU JAVNIH CESTA ŠTO SE PLAĆA PRI REGISTRACIJI MOTORNIH I PRIKLJUČNIH VOZILA

Članak 1.

U Pravilniku o visini godišnje naknade za uporabu javnih cesta što se plaća pri registraciji motornih i priključnih vozila (»Narodne novine«, broj: 35/11.) u članku 4. u tablici pod rednim brojem 3. »OSOBNI AUTOMOBIL (M1)«, u drugom retku (»V=1001-1600 cm3«) u petom stupcu (»Korektivni koeficijent«) broj: »1,63« zamjenjuje se brojem: »1,74«.

U tablici pod rednim brojem 11. »PRIKLJUČNO VOZILO (04) osim poluprikolice (PP)«, u trećem stupcu (»Kriterij za izračun naknade«) riječi: »tri i više osovina« zamjenjuju se riječima: »tri osovine«.

Članak 2.

Članak 6. mijenja se i glasi:

»Članak 6.

Godišnja naknada plaća se u stanicama za tehnički pregled vozila ili se uplaćuje izravno na račun županijske uprave za ceste odnosno u proračun Grada Zagreba.

Stanice za tehnički pregled vozila izdaju vlasnicima vozila potvrdu o obračunatoj godišnjoj naknadi.

Pravne osobe u čijem su sastavu stanice za tehnički pregled vozila i županijske uprave za ceste, odnosno upravno tijelo Grada Zagreba, dužni su, sukladno ovome Pravilniku, sklopiti ugovor o raspoređivanja naplaćenih sredstava godišnje naknade, izdavanju potvrda o obračunatoj godišnjoj naknadi i obavljanju drugih poslova koji su s tim povezani.«

Članak 3.

Ovaj Pravilnik stupa na snagu danom objave u »Narodnim novinama«.

Klasa: 011-01/11-02/39
Urbroj: 530-07-11-1
Zagreb, 21. travnja 2011.

Ministar
Božidar Kalmeta, v. r.

Pravilnik, NN 53/2011-1167
## Pravilnik o izmjenama Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone)

### NN 53/2011 (11.5.2011.), Pravilnik o izmjenama Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone)

MINISTARSTVO POLJOPRIVREDE, RIBARSTVA I RURALNOG RAZVOJA

1169

Na temelju članka 14. stavka 1. točke 1., 2., 4. i 5, članka 14. stavka 2. točke 1., 2., 3. i 4., članka 14. stavka 3. i članka 106. stavka 3. Zakona o morskom ribarstvu (»Narodne novine«, br. 56/10 i 127/10) ministar poljoprivrede, ribarstva i ruralnog razvoja donosi

PRAVILNIK

O IZMJENAMA PRAVILNIKA O ULOVU, UZGOJU I PROMETU TUNE (*Thunnus thynnus*), IGLUNA (*Xiphias gladius*) I IGLANA (*Tetrapturus belone*)

Članak 1.

U Pravilniku o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone) (»Narodne novine« br. 26/11, 29/11 i 31/11) članak 5. mijenja se i glasi:

Članak 5.

(1) Ribolov tune zabranjen je za plovila duljine preko 24 m koja koriste plutajuće parangale od 1. lipnja do 31. prosinca s izuzetkom područja ograničenog između 10° zapadne geografske širine i 42° sjeverne geografske dužine gdje je ribolov zabranjen od 1. veljače do 31. srpnja.

(2) Ribolov tune plivaricama tunolovkama zabranjen je tijekom razdoblja od 15. lipnja do 15. svibnja.

(3) Ribolov tune povlačnim povrazima – panulama zabranjen je tijekom razdoblja od 15. listopada do 15. lipnja.

(4) Ribolov tune u športskom i rekreacijskom ribolovu zabranjen je tijekom razdoblja od 15. listopada do 15. lipnja.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/11-01/33
Urbroj: 525-08-1-0314/11-8
Zagreb, 10. svibnja 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Pravilnik, NN 53/2011-1169
## Odluka o zabrani ribolova tuna (Thunnus thynnus) udičarskim alatima u gospodarskom ribolovu u 2011. godini

### NN 53/2011 (11.5.2011.), Odluka o zabrani ribolova tuna (Thunnus thynnus) udičarskim alatima u gospodarskom ribolovu u 2011. godini

MINISTARSTVO POLJOPRIVREDE, RIBARSTVA I RURALNOG RAZVOJA

1172

Na temelju članka 14., stavka 2. točke 1. Zakona o morskom ribarstvu (»Narodne novine«, br. 56/10) i članka 3. stavka 3. Pravilnika o ulovu, uzgoju i prometu tuna (Thunnus thynnus) (»Narodne novine«, br. 26/11, 29/11 i 31/11), ministar poljoprivrede, ribarstva i ruralnog razvoja donosi

ODLUKU

O ZABRANI RIBOLOVA TUNA (*Thunnus thynnus*) UDIČARSKIM ALATIMA U GOSPODARSKOM RIBOLOVU U 2011. GODINI

I.

Zabranjuje se ribolov tuna (Thunnus thynnus) svim udičarskim alatima u gospodarskom ribolovu u 2011. g. od dana 9. svibnja 2011. godine, radi izlova dopuštene kvote u 2011. g. za udičarske alate u gospodarskom ribolovu.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 324-01/11-01/294
Urbroj: 525-08-1-0314/11-1
Zagreb, 9. svibnja 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Odluka, NN 53/2011-1172
## Odluka o iznosu tarifa za transport nafte naftovodom za 2011. godinu

### NN 53/2011 (11.5.2011.), Odluka o iznosu tarifa za transport nafte naftovodom za 2011. godinu

HRVATSKA ENERGETSKA REGULATORNA AGENCIJA

1176

Na temelju članka 11. stavak 3. Zakona o regulaciji energetskih djelatnosti (»Narodne novine«, broj 177/04 i 76/07), te članka 8. stavak 1. i članka 29. stavak 2. Tarifnog sustava za transport nafte naftovodom (»Narodne novine«, broj 39/07), Hrvatska energetska regulatorna agencija je na 8. sjednici Upravnog vijeća održanoj 3. svibnja 2011. godine donijela

ODLUKU

O IZNOSU TARIFA ZA TRANSPORT NAFTE NAFTOVODOM ZA 2011. GODINU

1. Tarifa za transport nafte naftovodom Jadranskog naftovoda d.d. Zagreb, za pravne i fizičke osobe iznosi:

– za korisnike usluga transporta nafte naftovodom koji koriste naftovod duljine uključivo do 20 km i obalne terminale, koji se u Tarifnom sustavu za transport nafte naftovodom označavaju oznakom R1, tarifa iznosi 19,96 kuna po toni (kuna/t);

– za korisnike usluga transporta nafte naftovodom koji koriste naftovod duljine iznad 20 km, obalne i kopnene terminale, koji se u Tarifnom sustavu za transport nafte naftovodom označavaju oznakom R2, tarifa iznosi 24,29 kuna po toni na 100 km (kuna/t 100 km).

2. Danom stupanja na snagu ove Odluke prestaje važiti Odluka o iznosu tarifa za transport nafte naftovodom (»Narodne novine«, broj 57/07)

3. Ova Odluka stupa na snagu danom objave u »Narodnim novinama«.

Klasa: 307-01/10-01/10

Urbroj: 371-01/11-09

Zagreb, 3. svibnja 2011.

Predsjednik Upravnog vijeća
mr. sc. Danijel Žamboki, v. r.

Odluka, NN 53/2011-1176
## Izmjene i dopune Pravilnika o unutarnjem redu u Nacionalnom parku Kornati

### NN 53/2011 (11.5.2011.), Izmjene i dopune Pravilnika o unutarnjem redu u Nacionalnom parku Kornati

NACIONALNI PARK KORNATI

1178

Na temelju članka 71. stavka 2. Zakona o zaštiti prirode (»Narodne novine« br. 70/05 i 139/08), Upravno vijeće Javne ustanove »Nacionalni park Kornati« donosi

IZMJENE I DOPUNE

PRAVILNIKA O UNUTARNJEM REDU U NACIONALNOM PARKU KORNATI

Članak 1.

U Pravilniku o unutarnjem redu u Nacionalnom parku Kornati (»Narodne novine«, br. 141/10) iza članka 7., dodaju se članci 7.a i 7.b koji glase:

»Članak 7.a

(1) Za sidrište se dopušta postavljanje plutača u moru sa sidrenim blokovima, ili ankerima učvršćenim u morsko dno, te ugradnja opreme na kopnu (bitva, alka i sl.) za sigurno sidrenje.

(2) Kod postavljanja samostalnih plutača, trebaju biti zadovoljeni sljedeći tehnički uvjeti:

1. udaljenost plutače od obale – najmanje 50 m;

2. međusobni razmak između plutača – najmanje 30 m.

(3) Kod postavljanja plutača povezanih za obalu, međusobni razmak između plutača iznosi najmanje 10 m.

Članak 7.b

Najveći broj sidrišnih mjesta po pojedinom sidrištu iznosi:

1. Stiniva – 5,

2. Statival – 20 (12 u uvali Donji Statival i 8 u uvali Gornji Statival),

3. Lupeška – 5,

4. Tomasovac – Suha Punta – 17,

5. Pod Bižanj – 5,

6. Šipnate – 10,

7. Lučica – 5,

8. Kravljačica – 10,

9. Strižnja – 10,

10. Vrulje – Male Vrulje – 41,

11. Gujak – 10,

12. Ropotnica – 5,

13. Koromašnja – 5,

14. Opat – 22,

15. Smokvica Vela – 20 (15 u uvali Lojena i 5 u uvali Gornji Bok),

16. Ravni Žakan – Kameni Žakan – 33 (18 na potezu Ravni Žakan – Kameni Žakan, 10 u Južnjoj uvali i 5 u Zmorašnjoj vali),

17. Lavsa – 30,

18. Piškera – Vela Panitula – 5

19. Levrnaka – 44 (29 u uvali Anica i 15 u uvali Lojena).«

Članak 2.

Iza članka 12., dodaje se članak 12.a koji glasi:

»U svakoj ronilačkoj zoni iz članka 12. ovog Pravilnika dopušta se postavljanje najviše po dvije plutače u moru sa sidrenim blokovima, ili ankerima učvršćenim u morsko dno, za privez plovila pravne ili fizičke osobe koja ima dopuštenje Ministarstva za organiziranje ronilačkog posjećivanja Nacionalnog parka i u vrijeme obavljanja te aktivnosti.«

Članak 3.

U članku 18., stavak 1. mijenja se i glasi:

»(1) Položaj ribolovnih alata koji se polažu u more mora biti vidljivo označen plutajućim oznakama koje izdaje Ustanova (u tekstu koji slijedi: plutača), na kojima mora biti čitljivo ispisan broj ribolovne dozvole iz članka 21. ovoga Pravilnika.«

Stavak 5. briše se.

Članak 4.

Ove Izmjene i dopune Pravilnika o unutarnjem redu u Nacionalnom parku Kornati, nakon pribavljene suglasnosti Ministarstva, stupaju na snagu osmoga dana od dana objave u »Narodnim novinama«.

Klasa: 612-07/11-70/02
Urbroj: 02-03/11-5
Murter, 10. ožujka 2011.

Predsjednik
Upravnog vijeća
Jadranko Turčinov, v. r.

Izmjene i dopune, NN 53/2011-1178
## Odluka o rasporedu sredstava osiguranih u Državnom proračunu Republike Hrvatske za 2011. godinu, u Razdjelu 095 Ministarstvo uprave, na Aktivnosti A830002 Stručno osposobljavanje državnih službenika

### NN 54/2011 (13.5.2011.), Odluka o rasporedu sredstava osiguranih u Državnom proračunu Republike Hrvatske za 2011. godinu, u Razdjelu 095 Ministarstvo uprave, na Aktivnosti A830002 Stručno osposobljavanje državnih službenika

VLADA REPUBLIKE HRVATSKE

1179

Na temelju članka 12. Zakona o izvršavanju Državnog proračuna Republike Hrvatske za 2011. godinu (»Narodne novine«, broj 140/2010), a u vezi s člankom 58. Zakona o proračunu (»Narodne novine«, broj 87/2008), Vlada Republike Hrvatske je na sjednici održanoj 12. svibnja 2011. godine donijela

ODLUKU

O RASPOREDU SREDSTAVA OSIGURANIH U DRŽAVNOM PRORAČUNU REPUBLIKE HRVATSKE ZA 2011. GODINU, U RAZDJELU 095 MINISTARSTVO UPRAVE, NA AKTIVNOSTI A830002 STRUČNO OSPOSOBLJAVANJE DRŽAVNIH SLUŽBENIKA

I.

Sredstva osigurana u Državnom proračunu Republike Hrvatske za 2011. godinu (»Narodne novine«, broj 140/2010) u Razdjelu 095 Ministarstvo uprave, na Aktivnosti A830002 Stručno osposobljavanje državnih službenika, planirana na sljedećim podskupinama računa:

|  |  |  |
| --- | --- | --- |
| 321 | Naknade troškova zaposlenima | 300.000,00 |
| 322 | Rashodi za materijal i energiju | 100.000,00 |
| 323 | Rashodi za usluge | 1.100.000,00 |

prenose se u ukupnom iznosu od 1.500.000,00 kuna (slovima: jedanmilijunpetstotisuća kuna) Državnoj školi za javnu upravu.

II.

Prenesena sredstva Državna škola za javnu upravu koristit će u skladu sa svojim financijskim planom.

III.

Ovlašćuje se Ministarstvo uprave da izvrši prijenos sredstava u skladu s točkom I. ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 400-06/11-02/07
Urbroj: 5030109-11-1
Zagreb, 12. svibnja 2011.

Predsjednica
Jadranka Kosor, dipl. iur., v. r.

Odluka, NN 54/2011-1179
## Odluka o zatvaranju za promet postojećeg željezničko-cestovnog prijelaza

### NN 54/2011 (13.5.2011.), Odluka o zatvaranju za promet postojećeg željezničko-cestovnog prijelaza

MINISTARSTVO MORA, PROMETA  I INFRASTRUKTURE

1182

Na temelju članka 56. stavka 2. Zakona o sigurnosti u željezničkom prometu (»Narodne novine« br. 40/07). te članka 23. stavka 4. i članka 27. Pravilnika o uvjetima za određivanje križanja željezničke pruge i drugih prometnica i za svođenje i određivanje zajedničkoga mjesta i načina križanja željezničke pruge i ceste (»Narodne novine« br. 121/09) donosim

ODLUKU

O ZATVARANJU ZA PROMET POSTOJEĆEG ŽELJEZNIČKO-CESTOVNOG PRIJELAZA

I.

Ukida se postojeći željezničko-cestovni prijelaz u km 119+984 željezničke pruge M604 Oštarije – Gospić – Knin – Split Predgrađe.

II.

Ova Odluka stupa na snagu danom objave u »Narodnim novinama«.

Klasa: 341-05/11-02/3
Urbroj: 530-08-11-2
Zagreb, 2. svibnja 2011.

Ministar
Božidar Kalmeta, v. r.

Odluka, NN 54/2011-1182
## Pravilnik o uporabi popravljenih ili pripremljenih ugrađenih zakonitih mjerila prije ovjeravanja

### NN 54/2011 (13.5.2011.), Pravilnik o uporabi popravljenih ili pripremljenih ugrađenih zakonitih mjerila prije ovjeravanja

DRŽAVNI ZAVOD ZA MJERITELJSTVO

1186

Na temelju članka 26. stavak 1. Zakona o mjeriteljstvu (»Narodne novine«, broj 163/03., 194/03. i 111/07.), ravnatelj donosi

PRAVILNIK

O UPORABI POPRAVLJENIH ILI PRIPREMLJENIH UGRAĐENIH ZAKONITIH MJERILA PRIJE OVJERAVANJA

Članak 1.

Ovim Pravilnikom propisuje se uporaba popravljenih ili pripremljenih ugrađenih zakonitih mjerila i način označavanja prije ovjeravanja.

Članak 2.

(1) Ako je ovlašteni servis ugrađeno zakonito mjerilo popravio ili pripremio za ovjeravanje, popunio propisane zapisnike i izvješća, zaštitio od neovlaštenog pristupa te postavio naljepnicu »SERVISIRANO« i druge propisane oznake ovlaštenog servisa, takvo mjerilo može se rabiti najdulje 30 dana od dana popravka ili pripreme mjerila za ovjeravanje.

(2) Rok iz stavka 1. ovoga članka računa se od dana upisanog na naljepnici »SERVISIRANO«.

(3) Izgled naljepnice »SERVISIRANO« utvrđuje se propisom o izgledu oznaka koje koriste ovlašteni servisi.

Članak 3.

Naljepnica iz članka 2. ovoga Pravilnika može se postaviti samo na mjerilo koje zadovoljava sve tehničke i mjeriteljske zahtjeve propisane za tu vrstu mjerila i koje u trenutku postavljanja naljepnice ima valjanu državnu ovjernu oznaku.

Članak 4.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-02/11-03/03

Urbroj: 558-01/1-11-1

Zagreb, 10. svibnja 2011.

Ravnatelj
dr. sc. Krešimir Buntak, v. r.

Pravilnik, NN 54/2011-1186